|  |
| --- |
| **Bilag xx. Forslag til justeret bilag om teknisk beskrivelse til samarbejdsaftale for MSDI** |

Følgende emner er beskrevet:

* WEB -Tjenester
* MSDI kommunikationsplatform og fælles visningsportal
* Metadata for datasæt og for tjenester
* Advisering vedr. opdatering af data
* Service vedligehold og support

# WEB -Tjenester

De enkelte myndigheder er som udgangspunkt selv ansvarlige for at klargøre og kvalitetssikre datasæt.

De enkelte myndigheder stiller deres data til rådighed som WMS (Web Map Service) tjenester i OGC standarder som kan anvendes i WebGIS (Webaseret GIS) og desktop GIS.

Myndigheden opfordres desuden til at stille deres data til rådighed som WFS (Web Feature Service) tjenester på lignende måde som WMS tjenesterne. Stilles der WFS tjenester til rådighed, vil det blive muligt at lave information om data via en Informationsknap i GIS systemerne.

Der skal som minimum udstilles tjenester i Geografiske koordinater WGS84 (EPSG: 4326), samt i UTM 32 Etrs 89. (EPSG:25832).

Tjenesterne udstilles af de enkelte myndigheder, så det er muligt at tilgå dem via en forespørgsels URL (også kaldet GetCapabilities), der fortæller hvad en tjeneste tilbyder.

Det skal være muligt at kunne anvende tjenesterne i et fælles WEB-visningssystem som en OGC-baseret viewer til visning af data i MSDI ´en, samt i de enkelte myndigheders egne systemer, Desktop GIS klienter m.m. Det er kun få klienter, som i dag understøtter de seneste OGC standarder, som indeholder GML 3.x og det vil derfor være bedst at anvende den lidt ældre GML version 2.x. Vi gør desuden opmærksom på, at man så vidt muligt skal undlade at anvende æ, ø og å i feltnavne og servicenavne, da det kan give anledning til problemer.

Tjenesterne skal kunne performe hensigtsmæssigt, så brugeren ikke oplever nævneværdig ventetid ved en forespørgsel.

Hvis en myndighed benytter sig af andre typer for distribution, så aftales mulig visning af data nærmere med MSDI sekretariatet. Der vises på nuværende tidspunkt ikke dynamiske og real time data.

Brugerstyring af data, som ikke må vises til alle, udføres af de enkelte myndigheder. Hvis et datasæt kun skal vises på den lukkede myndighedsprofil, så aftales nærmere med MSDI sekretariatet.

Der forventes en oppetid på tjenesterne på 98 % mellem kl. 08.00 og 16.00. Servicevinduer m.m skal varsles senest 3 hverdage før.

# MSDI kommunikationsplatform og visningsportal

Kommunikationsplatform og visningsportal driftes af MSDI-sekretariatet.

Kommunikationsplatform (MSDI.dk) anvendes som samlingssted for beskrivelse af MSDI, nyheder, dataoversigter med link til datasættenes metadata og download, vejledninger, referater, specifikationer samt link til visningsportal.

Visningsportalen kan vise tjenesterne, som de enkelte myndigheder udstiller, når de udstilles i WMS/WFS standarden. Der findes to profil på visningsportalen: 1. åben profil, hvor alle har adgang til at se data samt 2. lukket profil, hvor kun statslige myndigheder har adgang. (tidligere MSDI-forums medlemmer). Den dataansvarlige myndighed aftale med MSDI-sekretariatet om data kan vises offentligt eller kun på den lukkede del.

MSDI´en opbygges med henblik på efterfølgende mulige videreudviklinger. Det medfører, at det eksempelvis skal sikres, at informationer, der knytter sig til specifikke geografiske data, eksempelvis rettighedsforhold, restriktioner, egenskaber eller andre oplysninger, der knytter sig til de enkelte objekter, kan udveksles i en MSDI.

Der forventes en oppetid på kommunikationsplatform og visningsportal på 98 % mellem kl. 08.00 og 16.00. Servicevinduer m.m skal varsles senest 3 hverdage før.

# Metadata for datasæt og for tjenester

Ved hjælp af metadata er det muligt for brugeren at få informationer om de forskellige tilgængelige datasæt og tjenester. Brugeren kan se informationer om data, men skal selv aktivt hente data.

Portalen Geodata-info.dk, der er metadataportal for INSPIRE, anvendes i forbindelse med MSDI´en.

De dataansvarlige myndigheder skal selv etablere og vedligeholde egne metadata for data og tjenester på Geodata-info.

# Advisering vedr. nye data og opdatering i eksisterende lag

De enkelte myndigheder melder til MSDI, når deres webservice er opdateret.

Hvis der i den forbindelse sker ændringer i datamodeller eller services er det vigtigt, at MSDI sekretariatet får meddelelse om dette, så vi får mulighed at lave de nødvendige tilretninger, inden de begynder at fejle.

MSDI sekretariatet tilbyder at informere brugerne ved hjælp af twitter, som de tilmelder sig på kommunikationsplatformen, når der er nye data i tjenester og download.

# Service vedligehold og support

MSDI sekretariatet har ansvaret for 1. linje support og drift af visningsportal samt MSDI kommunikationsplatformen. Sekretariatet er forpligtiget til at svare på henvendelse og igangsætte sagsbehandling inden for 2 hverdage.

De enkelte myndigheder er selv ansvarlige for at svare på spørgsmål om deres egne data (2. linje support) og vil aftalemæssigt være forpligtiget til at kvittere for modtagelse af henvendelse og igangsætte sagsbehandling inden for 5 hverdage. Det forventes, at myndigheden holder sekretariatet orienteret om forventet sagsbehandlingstid og sender kopi af svaret på henvendelsen.

MSDI sekretariatet har det overordnede ansvar for service og vedligehold som beskrevet i samarbejdsaftalens bilag 1. governance.